**«Букубаар, баһыыба!»**

**кылаас иһинэн ыытыллар тэрээһин сценарийа**

*Кылаас салайааччыта: Лукина Матрена Семеновна*

*И.Г.Игнатьев аатынан Хара спортивнай орто оскуолата*

Сыала-соруга:

* Дор5ооннору, буукубалары хатылааhын, билиилэрин хаңатыы, эбии билэргэ туhаайыы.
* Бэйэ-бэйэлэригэр кѳмѳлѳсүhэргэ үѳрэтии, саха ѳс хоhооннорун сѳпкѳ ѳйдүүллэрин ситиhии
* О5о тылын саппааhын байытыы, тылын-ѳhүн, толкуйдуур дьо5урун сайыннарыы

Туттуллар тэриллэр: аа5ыыга карточкалар, дор5оон фишкалара, интерактивнай доска, компьютер, проектор.

Бэлэмнэнии үлэтэ:

1. Букубаар, саха тыла, лит.аа5ыыта тылларын 5кылаас о5олоругар бэлэмнээhин.
2. О5олор буукубалар тустарынан хоhооннору нойосуус үѳрэтии.
3. Ырыа үѳрэтии.
4. Кылааhы киэргэтии.

Хаамыыта:

I. **Учуутал:** - Бүгүн биһиэхэ үѳрүүлээх күн .(слайд1-2) Бастакы кинигэбитин букубаары бүтэрэн быраһаайдаһар күммүт буолар. (слайд3) Бала5ан ыйыттан са5алаан аа5арга,суруйарга үѳрэнэн кэллибит. Мантан ыла эһиги бэйэ5ит сѳбүлээбит кинигэлэргитин аа5а сылдьыаххыт. Бу үѳрүүлээх күнүнэн күндү о5олору, тѳрѳппүттэри э5эрдэлиибин.

Ханнык ба5арар врач, учуутал, агроном,лётчик, бу биһиги тѳрѳппүттэрбит – оскуола5а таа5ы олохторун, бу букубаартан са5алаабыттара. Саха бастакы букубаарын Семён Андреевич Новгородов айыа5ыттан, 100сыл ааста. Ити сыллар усталарыгар кини бэйэтэ олус элбэхтик уларыйда, үгүс кѳлүѳнэ дьону үѳрэттэ. Ол эрээри, кини кылаабынай соруга о5олору аа5арга үѳрэтиитэ, хаһан да уларыйбат.

Ырыа «Азбука»

II. – Билигин о5олор, аптаах түгэн буолуо5а. Бары харахпытын симиэххэйин уонна аптаах тыллары этиэххэйин: абра-кадабра, сим – салявим.

***(Букубаар киирэр)*** - Күндү о5олор! Мин эһигини кытта быраһаайдаһаары, эһиги аа5ар-суруйар буолбут үѳрүүгүтүн үллэстээри кэллим. Бастатан туран, эһигини мин буукубаларбын барытын билбиккитинэн, аа5ар ,суруйар буолбуккутунан э5эрдэлиибин. Билигин аны миигин билиигитинэн үѳрдүѳхтээххит.

1. (слайд 4)Аһа5ас дор5ооннор.

- Аан бастаан биһиги аһа5ас дор5ооннору үөрэппиппит. Саха тылыгар хас аһа5ас дор5оон баарый?

- Онтон уһун аһа5ас дор5оон? Дифтон?

2.(слайд5)Ханныктарый? Ааттаталааӊ.

3. Билигин аhа5ас дор5. тустарынан хоhоон аа5ыахтара Кристина,Байдам, Сайыына, Гоша, Валерия, Стас, Эрхан, Эрик.

4. (слайд6)Экраны көрөбүт, билигин оонньуу оонньуохпут.

- Дор5оон моделынан тыллары таhаарабыт. (Холобур тииң… ).

5. - Аны билигин мин эhиэхэ сүhүөхтэри түңэтэбин, эhиги тыллары таhаара5ыт.

О5олор түргэн ба5айытык паараларгытын була5ыт, тыллары таhаара5ыт.(суорат,..)

- Бу ханнык тыллары таhаардыгыт? (сахалыы астар)

6. (слайд7)Салгыы бутэй дор5ооннорго киирэбит. Б.д.хайдах араарабытый? Бу туох бэлиэтэй? (ньиргиэрдээх б.д …), ханнык б.д. ньиргиэрдээхтэрий? (б,г,5,дь,л,м,д, н,ң,нь,р, h)

- Ньиргиэрэ суохтар? (п, т, с, к, х,ч)

(Слайд 8) - Хас б.д хоhулаhарый? (11). Ханныктарый? (Слайд 6)

8. (Слайд 9) ϴссө киирии дор5ооннор бааллар этэ. Ханныктарый? (ш,ж,ц)- куруук кытаанахтар,

В,Ф,З – кытаанах да, сымна5ас да буолуохтарын сеп. Щ – кини куруук сымна5ас, ессее й, ч.

9. - Онтон дор5ооно суох буукубалар бааллар этэ. Ханныктар этэй? (ь,ъ) (Слайд 7)

10. (Слайд 10) - Икки дор5оонноох буукубалар бааллар этэ. Ханныктарый? (Слайд 8)

11. –Билигин бүтэй дор5ооннор тустарынан хоhоон аа5ыахтара: Сайнаара,Ярик,Саша, Ос. Слава.

12. – Салгыы оонньуохпут «Тыллары таай». Хоhуласпыт бүтэй дор5оонноох тыллары таайабыт. (слайд 11).

13. – Буукубалар тустарынан хоhоон аа5ыахтара: Дуолан,Захар,Толбон, Ол.Слава,Айсаан.

14. Ребустары таай. (слайд 10)

15. Тыл моделын оңор. Дуоска5а тахсан оңороллор фишкаларынан: сэттэ,суорат,паарта, маяк.

 16 (слайд 12)Таабырыннары таайыы.

III. Букубаар: Маладьыастар, мин билигин аахпыт кэпсээннэрбититтэн быһа тардыылары аа5ыам, эһиги, ханнык айымньыттан аахпыппын таайыахтааххыт.

- Кини сытыы-хотуу уолчаан.Өстѳѳхтѳрү чуо-бааччы булла.

- Ытаама – диэтим мин. Ытыспын дэлби сылыттым. Онтон кини имин соттум,соттум,соттум.

- Бэргэһэтин устан, мэкчиргэни бырахпыт. Сыыһан кэбиспит.

- Кини мэниктээн хапкаан иһигэр – таһыгар ойо сылдьыбыт. Арай хапкаан эмискэ «лап»гына түспүт.

- Дима эбэтигэр кыларыйар кырдьыгын эттэ. Кини, мэлдьэспитэ буоллар, икки буруйу оӊоруо этэ.

- Билигин о5олор хоһоон бэлэмнээбиттэрин истиэххэйин

Сайнаара

Куукуланан оонньуохпун,

Солом суох, букатын

Куруук таба суhуехтээн

Кэлин улам кэрэхсээн

Хата, аа5ар буоллум, дьэ.

Слава Ос.

Бастакы кинигэбит,

Букубаар барахсан!

Үөрэппит өңө5үн, өрүүтүн өйдүөхпүт.

Баhыыба, баhыыба

Букубаар барахсан!

Дуолан

Миэхэ баар букубаар

Илиибэр субу баар.

Куруук буукуба арыаллаар,

Олохпор эн сырдаар.

Эрхан

Букубаар эрэ наар

Аа5арга үөрэтиэ,

Үөрэхтээх буоларга

Эрдэттэн эрчийиэ.

Байдам

Суруйар буоларга

Ким миигин такайыай?

Букубаар баар эбит

Киниттэн өй ылыам.

**Букубаар:** - Маладьыастар,махталгыт иһин баһыыбаларын.

Таптаан миигин аахтыгыт.

Таабырыммын таайдыгыт,

Аны араас кинигэни аа5а сылдьын эһиги

Умсугуйан үѳрэнин,

Оскуоланы бүтэрин,

Ол эрээри бука бары

Умнаайа5ыт букубаары!

Аны эһиги мин балыстарбын аа5ыаххыт. Билигин мин кинилэри киллэртиэм.

*Саха тыла, лит.аа5ыыта* : - Дорооболоруӊ, о5олоор!

***Букубаар:*** - Бу кимнээх эбиттэрий, аа5ыӊ эрэ.

*Саха тыла:* Мин саха тыла диэммин. Таба суруйарга үѳрэтиэм, ылбыт билиигитин чиӊэтиэм, быраабылалары биллэриэм.

***Литература ааҕыыта:*** Мин литература ааҕыыта диэммин. Мин страницаларбар элбэх кэпсээни ааҕан билсиэххит, элбэх сонуну, кэрэни билиэххит, таабырын да таайсыахпыт. Онуоха бары иӊнигэһэ суох ааҕаргыт наада. Эһиги биһигини харыстаан, алдьатыман, киртитимэн.

***Саха тыла****:* Оҕолоор, мин эһиэхэ сорудахтаах кэллим. Болҕойон экраны кѳрүн эрэ. Буукубалар ыһыллан хаалбыттар ону сааһылаан тылла таһаарын.

***Литература ааҕыыта:*** Мин эмиэ сорудахтаах кэллим. Мин эһиэхэ тыллары түӊэтэбин, бу тылларынан этии оӊоруохтааххыт. Этиилэри оӊорон баран, кэпсээн оӊороҕут.

***Саха тыла, лит.аа5ыыта*** *:* Биһиги сорудахтарбытын иӊнибэккэ толорбуккутуттан наһаа үѳрдүбүт, маладьыастар.

***Букубаар:*** Дьэ, оҕолоор, быраһаайдаһар кэммит тиийэн кэллэ, бырааһынньыкпыт түмүгэр эһиэхэ анаан туоһу сурук туттарарбытын кѳӊүллээн.

Хоһоон (бары): «Букубаар, быраһаай!»

**Учуутал:** - Билигин бэйэлэрин истиӊ эҕэрдэ тылларын тиэрдиэхтэрэ саамай күндү дьоӊӊут, тѳрѳппүттэргит.

- Манан бүгүӊӊү мероприятиебыт тумуктэнэр. Биһиги үѳрүүбүтүн үллэстэ кэлбиккитигэр, күүс-кѳмѳ буолбуккутугар махтанабын. Кѳрсүѳххэ диэри!